ananddey/assamese-wiki-corpus huggingface dataset:
জৰ্জ অৰৱেল

এৰিক আৰ্থাৰ ব্লেয়াৰ( ইংৰাজী; Eric Arthur Blair; (২৫ জুন ১৯০৩ – ২১ জানুৱাৰী ১৯৫০) এজন ইংৰাজ ঔপন্যাসিক, কবি, নিবন্ধকাৰ, সাংবাদিক আৰু সমালোচক আছিল। জৰ্জ অৰৱেল নামেৰে তেওঁ অধিক জনাজাত। তেওঁৰ সাহিত্যকৰ্ম সুস্পষ্ট আৰু সহজে বুজিব পৰা গদ্যশৈলী, সমাজ-সমালোচনা, সকলো ধৰণৰ সৰ্বাধিনায়কত্ব (বিশেষকৈ স্বৈৰতান্ত্ৰিক সাম্যবাদ আৰু ফেচিবাদ)ৰ প্ৰতি বিৰোধিতা আৰু গণতান্ত্ৰিক সমাজবাদৰ প্ৰতি সমৰ্থনৰ বাবে পৰিচিত।

অৰৱেল তেওঁৰ ৰূপকধৰ্মী উপন্যাসিকা এনিমেল ফাৰ্ম (Animal Farm) আৰু ডিষ্ট’পিয়ান উপন্যাস নাইনটিন এইটি ফ'ৰ (Nineteen Eighty-Four )ৰ বাবে বিখ্যাত। তেওঁৰ সাহিত্যকৰ্মত সাহিত্য-সমালোচনা, কবিতা, কথাসাহিত্য আৰু তীক্ষ্ণ মতামতমূলক সাংবাদিকতাও অন্তৰ্ভুক্ত। অৰৱেলৰ সাহিত্যই আজিও জনপ্ৰিয় সংস্কৃতি আৰু ৰাজনৈতিক চিন্তাধাৰাত গভীৰ প্ৰভাৱ পেলাই আছে। সৰ্বাধিনায়ক আৰু দমনমূলক সামাজিক ব্যৱস্থাক বুজাবলৈ ব্যৱহৃত 'অৰৱেলীয়' শব্দটো আজি ইংৰাজী ভাষাৰ এটা গুৰুত্বপূৰ্ণ অংশ হৈ পৰিছে। তেওঁ সৃষ্টি কৰা বহুতো নতুন শব্দ ব্যাপকভাৱে ব্যৱহৃত হয়, যেনে বিগ ব্ৰাদাৰ(Big Brother), চিন্তা -পুলিচ(Thought Police) কোঠা নং১০১(Room 101), নিউস্পীক (Newspeak), স্মৃতি ছিদ্ৰ (memory hole), ডবলথিংক (doublethink), আৰু চিন্তা -অপৰাধ (thoughtcrime)।

২০০৮ চনত 'দি টাইমচ'-এ ১৯৪৫ চনৰ পাছৰ সময়ছোৱাত অৰৱেলক দ্বিতীয় সৰ্বশ্ৰেষ্ঠ ব্ৰিটিছ লেখক হিচাপে স্বীকৃতি দিয়ে।

তেওঁৰ দুখন উপন্যাস - এনিমেল ফাৰ্ম আৰু নাইটিন এইটি-ফোৰ - এ  কুৰি শতিকাৰ শ্ৰেষ্ঠ গ্ৰন্থৰ ভিতৰত স্থান লাভ কৰিছে।   তেওঁ গোটেই জীৱন স্বৈৰাচাৰী আৰু একদলীয় ব্যৱস্থাৰ বিৰুদ্ধে সৰৱ হৈ আছিল।   ৰিচাৰ্ড ৱামছলি ব্লেয়াৰ আৰু ইডা মেবেল লিমুজিনৰ একমাত্ৰ সন্তান অৰৱেলৰ ৪৬ বছৰ বয়সত যক্ষ্মা ৰোগত আক্ৰান্ত হৈ মৃত্যু হয়।

শৈশৱ আৰু কৈশোৰ

১৯০৩ চনৰ ২৫ জুনত ব্ৰিটিছ ভাৰতৰ বংগ ৰেছিডেঞ্চিৰ ( বৰ্তমানৰ বিহাৰ) মতিহাৰীত এৰিক আৰ্থাৰ ব্লেয়াৰৰ জন্ম হৈছিল এটা সুখী ‘নিম্ন-উচ্চ-মধ্যবিত্ত’ পৰিয়ালত।   অৰৱেলৰ পিতৃ আছিল ৰিচাৰ্ড ৱালমছলি ব্লেয়াৰ। তেওঁ ভাৰতীয় অসামৰিক সেৱাৰ আফিং বিভাগত উপ-ডিপুটি আফিং এজেণ্ট হিচাপে কাম কৰিছিল, চীনত বিক্ৰীৰ বাবে আফিং উৎপাদন আৰু মজুতকৰণৰ তদাৰক কৰিছিল।  

তেওঁৰ মাতৃ ইডা মেবেল ব্লেয়াৰ (বিবাহপূৰ্বক নাম লিমুজিন) বাৰ্মাৰ মৌলমেইনত ডাঙৰ-দীঘল হৈছিল।   এৰিকৰ দুগৰাকী ভগ্নী: মাৰ্জাৰী, পাঁচ বছৰ ডাঙৰ;   আৰু পাঁচ বছৰ সৰু এভ্ৰিল।   এৰিকৰ এবছৰ বয়সত মাকে তেওঁক আৰু মাৰ্জাৰীক ইংলেণ্ডলৈ লৈ গৈছিল।   এৰিক মাক আৰু ভনীয়েকহঁতৰ সৈতে ডাঙৰ-দীঘল হৈছিল আৰু ১৯০৭ চনৰ মাজভাগত এবাৰৰ বাহিৰে ১৯১২ চনলৈকে দেউতাকক দেখা পোৱা নাছিল।   মাকে তেওঁক পাব্লিক স্কুললৈ  পঠিয়াব বিচাৰিছিল যদিও পৰিয়ালে মাচুল দিব পৰা নাছিল।   মোমায়েক চাৰ্লছ লিমুজিনৰ জৰিয়তে ব্লেয়াৰে ইষ্ট ছাচেক্সৰ ইষ্টবৰ্ণৰ ছেইণ্ট চাইপ্ৰিয়ান স্কুলত পঢ়িবলৈ বৃত্তি লাভ কৰে।

উল্লেখযোগ্য কিতাপ

জৰ্জ অৰৱেলে বিভিন্ন কাকত আৰু সাময়িকীত লিখাৰ উপৰি ভালেমান উপন্যাস, ৰচনা, চুটিগল্প, কবিতা ৰচনা কৰিছিল।

উপন্যাস

বাৰ্মিজ ডেজ (১৯৩৪)

এ ক্লাৰ্জিম্যানস ডটাৰ (১৯৩৫)

কিপ দ্য এসপিডিষ্ট্ৰা ফ্লাইং (১৯৩৬)

কামিং আপ ফৰ এয়াৰ(১৯৩৯)

এনিমেল ফাৰ্ম (১৯৪৫)

নাইণ্টিন এইটি-ফোৰ(১৯৪৯)

প্ৰবন্ধসমূহ:

ডাউন এণ্ড আউট ইন পেৰিচ এণ্ড লণ্ডন (১৯৩৩)

দ্য ৰোড টু উইগান পিয়েৰ(১৯৩৭)

হোমেজ টু ক্যাটালোনিয়া (১৯৩৮)‌

কিন্তু তেওঁৰ বেছিভাগ লেখাই আছিল বাতৰি কাকতৰ বাবে নাগৰিক আৰু ৰাজনৈতিক সমালোচনাত্মক প্ৰবন্ধ।

তথ্যসূত্ৰ

শ্ৰেণী:ঔপন্যাসিক
শ্ৰেণী:সাংবাদিক
মাডিছন বীয়াৰ

মাডিছন এল বীয়াৰ (জন্ম ৫ মাৰ্চ, ১৯৯৯) এগৰাকী আমেৰিকান গায়িকা আৰু গীতিকাৰ। কানাডীয় গায়ক জাষ্টিন বিবাৰে তেওঁৰ "এট লিষ্ট" গীতৰ কভাৰ লিংক শ্বেয়াৰ কৰাৰ পিছত তেওঁ প্ৰথমে গণমাধ্যমৰ দৃষ্টি আকৰ্ষণ কৰে। ২০১৮ চনত তেওঁ নিজৰ প্ৰথম এক্সটেণ্ডেড প্লে (EP) এচ সী প্লিচেচ প্ৰকাশ কৰে।

এপিক ৰেকৰ্ডছৰ সৈতে চুক্তিবদ্ধ হোৱাৰ পিছত বীয়াৰে নিজৰ প্ৰথম ষ্টুডিঅ' এলবাম লাইফ চাপৰ্ট (২০২১) মুকলি কৰে। এই এলবামত অন্তৰ্ভুক্ত "ছেলফিচ" গীতটোৱে RIAA-ৰ প্লেটিনাম স্বীকৃতি লাভ কৰে। তাৰ পিছত তেওঁ দ্বিতীয় ষ্টুডিঅ' এলবাম ছাইলেঞ্চ বিটুইন ছংচ (২০২৩) প্ৰকাশ কৰে, যিয়ে ৬৬তম গ্ৰেমী বঁটাত শ্ৰেষ্ঠ ইমাৰ্ছিভ অডিঅ' এলবাম শাখাত মনোনয়ন লাভ কৰে। ২০২৬ চনত তেওঁৰ তৃতীয় ষ্টুডিঅ' এলবাম ল'কেট প্ৰকাশ পায়। ইয়াৰ "মেক ইউ মাইন" আৰু "বিটাৰছুইট" গীত দুটা সফল হয়। "মেক ইউ মাইন" গীতটোৱে ৬৭তম গ্ৰেমী বঁটাত শ্ৰেষ্ঠ ডান্স পপ ৰেকৰ্ডিং শাখাত মনোনয়ন লাভ কৰে, আৰু "বিটাৰছুইট" গীতটোৱে তেওঁক প্ৰথমবাৰৰ বাবে যুক্তৰাষ্ট্ৰৰ বিলবাৰ্ড বট ১০০ তালিকাত স্থান প্ৰদান কৰে।

নিজৰ একক কৰ্মৰ উপৰিও, বীয়াৰে লীগ অৱ লিজেণ্ডৰ ভাৰ্চুৱেল বেণ্ড K/DA-ত ইভেলিন চৰিত্ৰলৈ কণ্ঠদান কৰিছে। তেওঁ এই বেণ্ডৰ সৈতে "পপ/ষ্টাৰ্চ" (২০১৮) আৰু "ম'ৰ" (২০২০) গীত দুটা প্ৰকাশ কৰিছে। ইয়াৰ উপৰিও তেওঁ ট'ড্ৰিক (২০১৫) আৰু ৰু-পৌলচ ড্ৰাগ ৰেচ (২০২০) ধাৰাবাহিকত, লগতে লাউডাৰ দেন ৱাৰ্ডচ (২০১৩) চলচ্চিত্ৰত উপস্থিত হৈছিল।

প্ৰাৰম্ভিক জীৱন

মাডিছন এল বীয়াৰ নিউয়ৰ্ক ৰাজ্যৰ জেৰিকোৰ লং আইলেণ্ড অঞ্চলত জন্মগ্ৰহণ কৰে। তেওঁ ১৯৯৯ চনৰ ৫ মাৰ্চ তাৰিখে এটা ইহুদী পৰিয়ালত জন্ম গ্ৰহণ কৰে। তেওঁৰ পিতৃ ৰবাৰ্ট বীয়াৰ এজন ৰিয়েল ইষ্টেট ডেভেলপাৰ, আৰু মাতৃ ট্ৰেচি বীয়াৰে ইণ্টেৰিয়ৰ ডিজাইনাৰ হিচাপে কাম কৰিছিল যদিও পাছত মাডিছনৰ সংগীত জীৱন পৰিচালনাৰ বাবে সেই কাম এৰি দিয়ে। তেওঁৰ ৰাইডাৰ নামৰ এজন কনিষ্ঠ ভাতৃ আছে।

চাৰি বছৰ বয়সত এটা মডেলিং প্ৰতিযোগিতাত জয়ী হোৱাৰ পিছত তেওঁ চাইল্ড আলোচনীৰ মুখপাত্ৰত স্থান লাভ কৰে। প্ৰায় ছয় বা সাত বছৰ বয়সত তেওঁ এজন ঘনিষ্ঠ ব্যক্তিৰ দ্বাৰা যৌন নিপীড়নৰ সন্মুখীন হৈছিল। তেওঁৰ পিতৃ-মাতৃৰ বিবাহবিচ্ছেদ ঘটে যেতিয়া তেওঁ সাত বছৰীয়া আছিল। ২০১২ চনত তেওঁ নিজৰ বাট মিৎসভাহ উদযাপন কৰে।

শিল্পশৈলী আৰু প্ৰভাৱ

বীয়াৰে কৈছে যে তেওঁৰ সংগীত আৰু গীত ৰচনাত আৰ্কটিক মাংকিচ, লানা ডেল ৰে, ডাফ্ট পাংক, মেলানি মাৰ্টিনেজ, লেডি গাগা, আৰু আৰিয়ানা গ্ৰেণ্ডেৰ পৰা প্ৰেৰণা পাইছে। যেতিয়া তেওঁক সোধা হৈছিল যে তেওঁ গ্ৰাণ্ডেৰ পৰা প্ৰেৰণা পাইছিল নে, বীয়াৰে উত্তৰ দিলে, “মানে, আৰিয়ানা মোৰ কৰ্মজীৱনৰ বহু অংশত মোৰ আটাইতকৈ প্ৰিয় ব্যক্তিসকলৰ এজন আছিল, আৰু মোৰ কৰ্মজীৱন আৰম্ভ হোৱাৰ আগতেও, সেয়েহে নিশ্চিতভাৱে তেওঁ মোক বহুত প্ৰভাৱিত কৰিছে। ... কিন্তু, মোৰ আৰু তেওঁৰ মাজত প্ৰতিযোগিতাৰ দৰে এক ধৰণৰ কাহিনী সৃষ্টি কৰা হৈছে, যিটো মই ভাল নাপাওঁ। তেওঁ মোৰ আদৰ্শ আৰু মই তেওঁক অনুসৰণ কৰোঁ।”

তথ্যসূত্ৰ

বাহ্যিক সংযোগ

শ্ৰেণী:আমেৰিকান কণ্ঠশিল্পী
শ্ৰেণী:জীৱিত ব্যক্তি
ধৃষ্টকেতু

প্ৰাচীন ভাৰতীয় মহাকাব্য মহাভাৰতৰ এটা চৰিত্ৰ ধৃষ্টকেতু। চেদি ৰাজ্যৰ ৰজা আৰু শিশুপালৰ জ্যেষ্ঠ পুত্ৰ। তেওঁ পাণ্ডৱসকলৰ নিষ্ঠাবান মিত্ৰ, আৰু কুৰুক্ষেত্ৰ যুদ্ধত মুখ্য ভূমিকা পালন কৰে, য'ত তেওঁ তেওঁলোকৰ সেনাবাহিনীৰ সাতজন সেনাপতিৰ ভিতৰত এজন হিচাপে কাৰ্যনিৰ্বাহ কৰিছিল।

ব্যুৎপত্তি আৰু উপনাম

ম্যানিয়াৰ-উইলিয়ামছৰ মতে ধৃষ্টকেতু নাম সংস্কৃত মূলৰ পৰা উদ্ভৱ হোৱা যৌগিক শব্দ ধৃষ্ট, যাৰ অৰ্থ হৈছে "সাহসী"
আৰু কেতু —"পতাকা," "বেনাৰ," বা "প্ৰতীক"। ধৃষ্টকেতু- এই নাম ধৃষ্টদ্যুম্নৰ এজন পুত্ৰকে ধৰি আন বিভিন্ন ব্যক্তিৰ সৈতেও থকা দেখা যায়।।

সমগ্ৰ মহাভাৰততে ব্যাসে ধৃষ্টকেতুক বিভিন্ন উপনামেৰে উল্লেখ কৰিছে:

চৈদ্য (চেদী বংশৰ বংশধৰ)
চেদীজা (চেদী বংশত জন্ম)
চেদীপতি (চেদীসকলৰ প্ৰভু)
চেদীপুংগভ (চেদীসকলৰ মাজত বিশিষ্ট)
চেদীৰাজ (চেদীসকলৰ ৰজা)
শৈশুপলি (শিশুপালৰ পুত্ৰ)
শিশুপালত্মজ (শিশুপালৰ পুত্ৰ)

জীৱনী

আদি পৰ্ব (অংশৱতাৰ পৰ্ব, অধ্যায় ৬৭, ৭ নং স্তৱক) অনুসৰি ধৃষ্টকেতুক অসুৰ ৰজা হিৰণ্যকশিপুৰ পুত্ৰ অনুহ্লাদৰ আংশিক অৱতাৰ বুলি ধৰা হয়। ধৃষ্টকেতুৰ জন্ম শিশুপালৰ ঘৰত, যিজন তেওঁৰ মাতৃৰ ফালৰ পৰা যদুৰ পৰা বংশধৰ দশৰ্হ বংশৰ অন্তৰ্গত।

বিশেষকৈ পাণ্ডৱৰ সৈতে জড়িত বিভিন্ন পৰ্বৰ মাজেৰে মহাভাৰতত ধৃষ্টকেতুৰ কথা সঘনাই উল্লেখ কৰা হৈছে। সভা পৰ্বত বৰ্ণিত পাণ্ডৱ যুধিষ্ঠিৰৰ ৰাজসূয়ত শিশুপালৰ মৃত্যুৰ পিছত ধৃষ্টকেতুক চেদীৰ ৰজা হিচাপে প্ৰতিষ্ঠা কৰা হয় আৰু পাণ্ডৱৰ অধীনত ৰজা হয়।
বনপৰ্বত তেওঁক পাণ্ডৱসকলৰ বন নিৰ্বাসনৰ ঠিক আগতে তেওঁলোকৰ ওচৰলৈ যোৱা বুলি বৰ্ণনা কৰা হৈছে। ইয়াৰ পিছত তেওঁ চতুৰ্থ পাণ্ডৱ নকুলৰ সৈতে বিবাহপাশত আবদ্ধ হোৱা ভগ্নী কাৰেনুমতীক লগত লৈ নিজৰ ৰাজধানী শুক্তিমতীলৈ উভতি অহা বুলি কোৱা হয়।
সিজু

সিজু হ'ল এবিধ ইউফোৰবীয়াছী (Euphorbiaceae) পৰিয়ালৰ অন্তৰ্গত, ইউফোৰবীয়া (Euphorbia) জাতিৰ অন্তৰ্গত ৰসাল বনৌষধী। কেকটাছৰ সৈতে দেখিবলৈ একেধৰণৰ হোৱা সত্ত্বেও, সিজু গছ কিন্তু কেকটাছ জাতিৰ অন্তৰ্গত নহয়। সিজু গছ ওখই প্ৰায় ৫,৬ মিটাৰ মানলৈকে হোৱা দেখা যায়। গা-গছত অসংখ্য কাঁইট থাকে। গোটেই গা-গছ আৰু পাত বোৰত যথেষ্ট পৰিমাণৰ পানী থাকে। পাতবোৰ বৰ মঙহাল হয়।

পৰম্পৰাগত ব্যৱহাৰ

বড়োসকলৰ মাজত সিজু গছৰ ব্যৱহাৰৰ প্ৰথা অতীজৰ পৰা দেখা যায়। সিজুক বড়োসকলে বাথৌ পূজাত ব্যৱহাৰ কৰে।

ঔষধি গুণ

হাত-ভৰিৰ আঙুলিত খুব বিষ হ'লে সিজুৰ মঙহাল কাণ্ডটো ফুটা কৰি আঙুলিত সুমুৱাই থ'লে (এই ৰোগবিধক উজনি অসমত আঙুলিপবা হোৱা বোলে) বিষ বহুখিনি নিৰাময় হয়। সিজু গছৰ পাত সিজাই ইয়াৰ ৰসত অলপমান কেঁচা নিমখ দি গৰমে গৰমে খালে বহুদিনীয়া কাহ ভাল হোৱা দেখা যায়।

তথ্য সংগ্ৰহ

শ্ৰেণী:গুল্ম
শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
নিখত জৰীন

নিখত জৰীন (; জন্ম: ১৪ জুন ১৯৯৬) এগৰাকী ভাৰতীয় বক্সাৰ আৰু দুবাৰৰ বিশ্ব চেম্পিয়ন। ২০১১ চনত আন্টালিয়াত অনুষ্ঠিত হোৱা এআইবিএ মহিলা যুৱ আৰু জুনিয়ৰ বিশ্ব বক্সিং চেম্পিয়নশ্বিপত তেওঁ সোণৰ পদক লাভ কৰে।
২০২২ চনৰ ইস্তানবুল, আৰু ২০২৩ চনৰ নতুন দিল্লী আই বি এ মহিলা বিশ্ব বক্সিং চেম্পিয়নশ্বিপত জৰিনে সোণৰ পদক লাভ কৰে।
বাৰ্মিংহাম ২০২২ কমনৱেলথ গেমছতো তেওঁ স্বৰ্ণ পদক লাভ কৰে।
২০২২ চনৰ এছিয়ান গেমছত লাইট ফ্লাইৱেট ইভেণ্টত ব্ৰঞ্জৰ পদক লাভ কৰে।

ব্যক্তিগত জীৱন

নিখত জৰীনৰ ১৯৯৬ চনৰ ১৪ জুনত অন্ধ্ৰপ্ৰদেশৰ (বৰ্তমান তেলেংগানা) নিজামাবাদ চহৰত মহম্মদ জমীল আহমেদ আৰু পাৰবীন চুলতানাৰ ঘৰত জন্মগ্ৰহণ হৈছিল।
নিজামাবাদৰ নিৰ্মলা হ্ৰুদয়া ছোৱালী হাইস্কুলৰ পৰা প্ৰাথমিক শিক্ষা সমাপ্ত কৰে।
তেলেংগানাৰ হায়দৰাবাদৰ এ ভি কলেজৰ পৰা কলা শাখাত স্নাতক (বি.এ.) ডিগ্ৰী লাভ কৰি আছে।

২০২১ চনৰ জুন মাহৰ পৰা হায়দৰাবাদৰ এ চি গাৰ্ডছৰ জ'নেল অফিচ বেংক অৱ ইণ্ডিয়াত জৰীনে ষ্টাফ অফিচাৰ হিচাপে নিযুক্তি লাভ কৰিছে।

কৰ্মজীৱন

জৰীনে বক্সিঙৰ সৈতে পৰিচয় কৰাই দিছিল তেওঁৰ পিতৃ মহম্মদ জমীল আহমেদে আৰু তেওঁৰ অধীনত এবছৰ ধৰি প্ৰশিক্ষণ লৈছিল।
সৰ্বভাৰতীয় আন্তঃবিশ্ববিদ্যালয় বক্সিং চেম্পিয়নশ্বিপত 'শ্ৰেষ্ঠ বক্সাৰ', জলন্ধৰ, পঞ্জাৱ - ফেব্ৰুৱাৰী ২০১৫
অৰ্জুন বঁটা ২০২২

তথ্য সংগ্ৰহ

শ্ৰেণী:ভাৰতৰ বক্সাৰ
শ্ৰেণী:খেলুৱৈ
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:অৰ্জুন বঁটা বিজয়ী
ফেং ছুই

ফেং ছুই ( বা ), হৈছে চীনৰ এটা প্ৰাচীন পৰম্পৰাগত প্ৰথা যি এগৰাকী ব্যক্তিক তেওঁৰ চাৰিওফালৰ পৰিৱেশৰ সৈতে সামঞ্জস্য স্থাপন কৰিবলৈ শক্তি ব্যৱহাৰ কৰা বুলি দাবী কৰে। ফেং ছুই শব্দটোৰ আক্ষৰিক অৰ্থ হৈছে "বায়ু-জল" (অৰ্থাৎ তৰল)। প্ৰাচীন কালৰ পৰাই ভূ-প্ৰকৃতি আৰু জলভাগে স্থান আৰু গঠনৰ মাজেৰে সৰ্বজনীন কী অৰ্থাৎ "মহাজাগতিক প্ৰবাহ" বা শক্তিৰ প্ৰবাহ নিৰ্দেশিত কৰে বুলি ভবা হৈছিল। বহল অৰ্থত ফেং ছুইত জ্যোতিৰ্বিজ্ঞান, জ্যোতিষ, স্থাপত্য, ব্ৰহ্মাণ্ডবিজ্ঞান, ভৌগোলিক আৰু ভূ-প্ৰকৃতিৰ মাত্ৰাসমূহ অন্তৰ্ভুক্ত কৰা হৈছে।

ঐতিহাসিকভাৱে সমসাময়িক চীনা বিশ্বৰ বহু ঠাইত ফেং ছুইৰ ব্যৱহাৰ অট্টালিকা আৰু আধ্যাত্মিকভাৱে উল্লেখযোগ্য গঠন যেনে সমাধিৰ লগতে বাসগৃহ আৰু অন্যান্য গঠনসমূহৰ দিশ নিৰ্ধাৰণ কৰিবলৈ ব্যৱহাৰ কৰা হৈছিল। এগৰাকী পণ্ডিতে এই কথা লিখিছে যে সমসাময়িক পশ্চিমীয়া সমাজত অৱশ্যে "ফেং ছুই স্বাস্থ্য আৰু সম্পদৰ বাবে অভ্যন্তৰীণ নক্সালৈ হ্ৰাস পোৱাৰ প্ৰৱণতা থাকে। 'ফেং ছুই পৰামৰ্শদাতা' আৰু কৰ্পৰেট স্থপতিবিদসকলে তেওঁলোকৰ বিশ্লেষণৰ বাবে বৃহৎ পৰিমাণৰ ধন লয় আৰু তেওঁলোকৰ জৰিয়তে ই ক্ৰমান্বয়ে দৃশ্যমান বা গুৰুত্বপূৰ্ণ হৈ পৰিছে। জলবায়ু সংকটৰ পিছত ফেং ছুইক পৰিৱেশ দৰ্শনত সম্ভাৱ্য অৱদানৰ বাবে শৈক্ষিকভাৱেও বিবেচনা কৰা হৈছে।

কী আৰু অন্যান্য গুৰুত্বপূৰ্ণ শক্তি প্ৰস্তুতিৰ ধাৰণাটো ছদ্মবৈজ্ঞানিক আৰু ফেং ছুইক ছদ্মবিজ্ঞানৰ এটা আৰ্হিগত উদাহৰণ হিচাপে বৰ্ণনা কৰা হৈছে।

ইতিহাস

ইয়াংছাও আৰু হংছান সংস্কৃতিত ফেং ছুইৰ ব্যৱহাৰৰ আটাইতকৈ প্ৰাচীন প্ৰমাণ পোৱা যায়। চুম্বকীয় কম্পাছ আৱিষ্কাৰ নোহোৱালৈকে ফেং ছুইয়ে মানুহ আৰু বিশ্বব্ৰহ্মাণ্ডৰ মাজত সম্পৰ্ক বিচাৰিবলৈ জ্যোতিৰ্বিজ্ঞানৰ ওপৰত নিৰ্ভৰ কৰিছিল।

পুয়াঙৰ এটা মোজাইক থকা সমাধিত (খ্ৰীষ্টপূৰ্ব ৪০০০) ড্ৰেগন আৰু ব্যাঘ্ৰ তাৰকামণ্ডলী আৰু বেইডৌৰ উত্তৰ–দক্ষিণ অক্ষ অভিমুখী চীনা নক্ষত্ৰৰ মানচিত্ৰ পোৱা গৈছে। পুয়াং সমাধিস্থলত, হংশ্বান আনুষ্ঠানিক কেন্দ্ৰত আৰু লুটাইগাঙৰ লংছানৰ শেষৰ ফালে হোৱা বসতিস্থলত ঘূৰণীয়া আৰু বৰ্গক্ষেত্ৰ দুয়োটা আকৃতিৰ উপস্থিতিয়ে এই কথা প্ৰকাশ কৰে যে গেইটিয়ান ব্ৰহ্মাণ্ডবিজ্ঞান (স্বৰ্গ-বৃত্তাকাৰ, পৃথিৱী-বৰ্গক্ষেত্ৰ) ঝৌবি ছুয়ানজিংত ইয়াৰ আবিৰ্ভাৱৰ বহু আগতেই চীনা সমাজত আছিল।

ফেং ছুইৰ কিছুমান ভেটি চুম্বকীয় কম্পাছ আৱিষ্কাৰৰ ৩৫০০ বছৰতকৈও অধিক আগৰ। ইয়াৰ উৎপত্তি চীনৰ জ্যোতিৰ্বিজ্ঞানৰ পৰা হৈছিল। বৰ্তমানৰ কিছুমান কৌশলৰ চিন নৱপ্ৰস্তৰ যুগৰ চীনৰ পৰাই পাব পাৰি, আনহাতে আন কিছুমান কৌশল পিছলৈ সংযোজন কৰা হয় (বিশেষকৈ হান বংশ, টাং, ছং আৰু মিং)।

ফেং ছুই সম্পৰ্কে মত

ষ্টুৱাৰ্ট ভাইজৰ মতে ফেং ছুই হৈছে "এটা অতি জনপ্ৰিয় অন্ধবিশ্বাস।" পি আৰ চি চৰকাৰেও ইয়াক অন্ধবিশ্বাস বুলি অভিহিত কৰিছে। ফেং ছুইক ছদ্মবিজ্ঞান হিচাপে শ্ৰেণীভুক্ত কৰা হয় কাৰণ ই কেইবাটাও ধ্ৰুপদী ছদ্মবৈজ্ঞানিক দিশ প্ৰদৰ্শন কৰে যেনে বিশ্বৰ কাৰ্য্যকলাপৰ বিষয়ে দাবী কৰা যিবোৰ বৈজ্ঞানিক পদ্ধতিৰে পৰীক্ষাৰ বাবে অনুকূল নহয়। ইয়াক বিজ্ঞানী আৰু দাৰ্শনিকসকলে অবৈজ্ঞানিক আৰু ছদ্মবৈজ্ঞানিক দুয়োটা বুলি চিনাক্ত কৰিছে, আৰু ইয়াক ছদ্মবিজ্ঞানৰ এটা আৰ্হিগত উদাহৰণ হিচাপে বৰ্ণনা কৰিছে।

তথ্য সংগ্ৰহ

শ্ৰেণী:চীনৰ সংস্কৃতি
ঢাকা বিশ্ববিদ্যালয়

ঢাকা বিশ্ববিদ্যালয় (সংক্ষিপ্তভাৱে ডি ইউ ) হৈছে বাংলাদেশৰ এখন স্বায়ত্তশাসিত চৰকাৰী গৱেষণা বিশ্ববিদ্যালয়। ১৯২১ চনত তেতিয়াৰ ব্ৰিটিছ ভাৰতৰ অক্সব্ৰিজ শিক্ষা ব্যৱস্থা অনুসৰণ কৰি প্ৰতিষ্ঠা কৰা হয়। ১৯২১ চনৰ ১ জুলাইৰ পৰা ইয়াৰ শিক্ষামূলক কাৰ্যসূচী আৰম্ভ হয়। প্ৰথম অৱস্থাত বিভিন্ন পটভূমিৰ পণ্ডিত আৰু বিজ্ঞানীসকলে কঠোৰ গুণগত নিয়ন্ত্ৰণৰ প্ৰেক্ষাপটত ইয়াক অক্সফৰ্ড অৱ দ্য ইষ্ট হিচাপে স্বীকৃতি দিছিল।

বৰ্তমান বিশ্ববিদ্যালয়খনৰ মুঠ ১০৫খন সংযুক্ত মহাবিদ্যালয় আছে, য'ত আছে ১৩টা অনুষদ, ৮৩টা বিভাগ, ১৩টা প্ৰতিষ্ঠান, ৫৬টা গৱেষণা ব্যুৰো আৰু কেন্দ্ৰ, ২০টা আৱাসিক হল আৰু ৩টা ছাত্ৰাবাস, আৰু ৭টা স্নাতক পৰ্যায়ৰ সংযুক্ত চৰকাৰী মহাবিদ্যালয়। সংযুক্ত মহাবিদ্যালয়সমূহৰ আন্তঃগাঁথনি আৰু কাৰ্য্যকলাপ বেলেগ বেলেগ। ঢাকা বিশ্ববিদ্যালয়ৰ কেন্দ্ৰীয় পুথিভঁৰাল বাংলাদেশৰ সৰ্ববৃহৎ পুথিভঁৰাল।

ঢাকা বিশ্ববিদ্যালয়ত অসংখ্য বিশিষ্ট ছাত্ৰ-ছাত্ৰীয়ে অধ্যয়ন কৰিছে, য'ত আছে ১৩জন ৰাষ্ট্ৰপতি, ৭জন প্ৰধানমন্ত্ৰী আৰু এজন নোবেল বঁটা বিজয়ী। বাংলাদেশ জাতিৰ পিতৃ শ্বেখ মুজিবুৰ ৰহমানে ইয়াত অধ্যয়ন কৰিছিল আৰু বাংলাদেশক স্বাধীন কৰি তোলাত এই বিশ্ববিদ্যালয়ৰ ছাত্ৰ-ছাত্ৰীৰ বিশেষ অৱদান আছিল। এই বিশ্ববিদ্যালয়ৰ শিক্ষকসকলে সৰ্বাধিক বাংলাদেশ বিজ্ঞান একাডেমীৰ পদক লাভ কৰিছে। ইয়াৰ উপৰিও বাংলাদেশৰ একমাত্ৰ বিশ্ববিদ্যালয় যিয়ে এছিয়া উইকৰ শীৰ্ষ ১০০খন বিশ্ববিদ্যালয়ৰ তালিকাত স্থান লাভ কৰিছে।

তথ্য সংগ্ৰহ
বিচানকুছি

বিচানকুছি বৰ্তমানৰ বজালী জিলাৰ এখন গাওঁ। অসমীয়া গদ্য সাহিত্যৰ জনক বৈকুণ্ঠনাথ ভাগৱত ভট্টাচাৰ্য্য বা ভট্টদেৱৰ জন্ম এই বিচানকুছি গাওঁত। আগতে বিচানকুছি গাওঁখনৰ নাম বিজনকুছি আছিল বুুলি সাহিত্যৰ বুৰঞ্জীত পোৱা যায়। নীলকণ্ঠ দাসৰ 'দামোদৰ চৰিত'ত পোৱা যায়, বজালী অঞ্চলৰ বিজনকুছি নিবাাসী কবি সৰস্বতী নামে এজন পণ্ডিতৰ দ্বিতীয় পুত্ৰ হ'ল বৈকুণ্ঠনাথ ভাগৱত ভট্টাচাৰ্য্য বা ভট্টদেৱ।

ভৌগোলিক অৱস্থিতি

বিচানকুছি গাওঁখন পাটাছাৰকুছিৰ পৰা প্ৰায় ৫ কি. মি. উত্তৰে কালদিয়া নৈৰ পাৰত অৱস্থিত। নৈৰ দুয়োপাৰে বিচানকুছি গাওঁখন বিস্তৃত হৈ আছে। এই গাওঁখনৰ চাৰিসীমা ক্ৰমে পূবে পুৰালি পথাৰ, পশ্চিমে বৰবাং, উত্তৰে মৰিপুৰ-আনন্দপুৰ আৰু দক্ষিণে চৌধুৰীপাৰা।

তথ্য সংগ্ৰহ

1.
কপিল বৰা

কপিল বৰা অসমৰ এগৰাকী মঞ্চ আৰু চলচ্চিত্ৰ অভিনেতা আৰু আকাশবাণীৰ ভাষ্য শিল্পী। তেওঁ অভিনয় জীৱনৰ আৰম্ভ কৰে বিদ্যুৎ চক্ৰৱৰ্তীৰ অসমীয়া চলচ্চিত্ৰ 'গুণ গুণ গানে গানে' ৰ (২০০২) জৰিয়তে।

শিক্ষা

তেওঁ গুৱাহাটীৰ ডন বস্ক' বিদ্যালয়ৰ পৰা স্কুলীয়া শিক্ষা গ্ৰহণ কৰি কটন মহাবিদ্যালয়ৰ পৰা কলেজীয়া শিক্ষা সমাপ্ত কৰে। তেওঁ গুৱাহাটীৰ হেঙেৰাবাৰীত ভাতৃ আৰু পিতৃ-মাতৃৰ সৈতে বসবাস কৰে।

অভিনয় জীৱন

চলচ্চিত্ৰ

কপিল বৰাই বহু সংখ্যক অসমীয়া চলচ্চিত্ৰত অভিনয় কৰিছে। তেওঁ বিদ্যুৎ চক্ৰৱৰ্তীৰ সফল ছবি গুণ গুণ গানে গানে ৰ (২০০২) জৰিয়তে চলচ্চিত্ৰ জগতত খোজ দিয়ে। সেই বছৰেই তেওঁৰ অন্য এখন চলচ্চিত্ৰ বাণী দাস পৰিচালিত মন মুক্তি লাভ কৰে। ইয়াৰোপৰি তেওঁৰ উল্লেখযোগ্য অন্যান্য চলচ্চিত্ৰ সমূহ হৈছে বিধাতা (২০০৩), অস্তৰাগ (২০০৫), অহিৰ ভৈৰৱ (২০০৭), কাদম্বৰী (২০০৮), জীৱন বাটৰ লগৰী (২০০৯), জেতুকা পাতৰ দৰে (২০১১), দুৱাৰ (২০১৩), ৰাগ - দ্য ৰিদম অৱ লাভ (২০১৪), অজেয় (২০১৪) ইত্যাদি। দুৱাৰ ত কৰা সুন্দৰ অভিনয়ৰ বাবে তেওঁ সমালোচকৰ প্ৰশংসা বুটলিবলৈ সক্ষম হৈছিল।

চলচ্চিত্ৰপঞ্জী

ছবি
মুক্তিৰ চন
পৰিচালক
গুণ গুণ গানে গানে ২০০২ বিদ্যুৎ চক্ৰৱৰ্তী
মন ২০০২ বাণী দাস
বিধাতা ২০০৩ মুনিন বৰুৱা
বুকুৱে বিচাৰে ২০০৪ দিপাংকৰ কাশ্যপ
অস্তৰাগ ২০০৫ শিৱ প্ৰসাদ ঠাকুৰ
অহিৰ ভৈৰৱ ২০০৭ শিৱ প্ৰসাদ ঠাকুৰ
কাদম্বৰী ২০০৮ বাণী দাস
জীৱন বাটৰ লগৰী ২০০৯ তিমথী দাস হাঞ্চে
জেতুকা পাতৰ দৰে ২০১১ যদুমণি দত্ত
দুৱাৰ ২০১৩ বিদ্যুৎ চক্ৰৱৰ্তী
অজেয় ২০১৪ জাহ্নু বৰুৱা
ৰাগ - দ্য ৰিদম অৱ লাভ ২০১৪ ৰজনী বসুমতাৰী
মৰীচিকা ২০১৫ নিপন ধলুৱা
কথানদী ২০১৬ ভাস্কৰ হাজৰিকা

মঞ্চ নাটক আৰু টেলিভিজন

তেওঁ মঞ্চ নাটকৰ লগতো জড়িত। তেওঁৰ এখন উল্লেখযোগ্য নাট হৈছে জেৰিফা ৱাহিদৰ সৈতে অভিনীত 'নৰকৰ গোপন কক্ষত'। এই নাটখন ৰবীন্দ্ৰ ভৱনত প্ৰদৰ্শিত হৈছিল। সৰু পৰ্দাতো কপিল বৰাই দুই এখন ধাৰাবাহিকত অভিনয় কৰিছে। তাৰ ভিতৰত গুৱাহাটী দূৰদৰ্শনত প্ৰদৰ্শিত সঞ্জীৱ হাজৰিকাৰ দ্বাৰাৰ পৰিচালিত হিন্দী ধাৰাবাহিক 'মানুষী' আৰু নিউজ লাইভত প্ৰদৰ্শিত অসমীয়া ধাৰাবাহিক 'নিয়ৰৰ ফুল' উল্লেখযোগ্য।

ভ্ৰাম্যমাণ থিয়েটাৰ

তেওঁ ভ্ৰাম্যমাণৰ মঞ্চলৈ আহে আশীৰ্বাদ থিয়েটাৰৰ যোগেদি। তাৰ পিছত তেওঁ ৰাজমহল থিয়েটাৰটো অভিনয় কৰে।

তথ্য সংগ্ৰহ

শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
শ্ৰেণী:অভিনয় শিল্পী
১৭ জানুৱাৰী

১৭ জানুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১৭ তম দিন। বছৰটো শেষ হ’বলৈ এই দিনৰ পৰা মুঠ ৩৪৮টা দিন (অধিবৰ্ষত ৩৪৯টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

ঘটনাৰাজী

জন্ম

১৯১৭ - এম জি ৰামচন্দ্ৰন, দাক্ষিণাত্যৰ প্ৰসিদ্ধ অভিনেতা আৰু ৰাজনীতিবিদ।
১৯৪৫ - জাভেদ আখতাৰ, বলিউডৰ প্ৰসিদ্ধ গীতিকাৰ।
১৯৫১ - বিন্দু নানুভাই দেশাই, ভাৰতীয় অভিনেত্ৰী।

মৃত্যু

১৯৩০ - গৌহৰ জান, ভাৰতীয় কণ্ঠশিল্পী আৰু নৃত্যশিল্পী।
১৯৫১ - জ্যোতিপ্ৰসাদ আগৰৱালা, অসমীয়া সাহিত্যিক, গীতিকাৰ, নাট্যকাৰ, প্ৰথম অসমীয়া চলচ্চিত্ৰ পৰিচালক।
২০০১ - গ্ৰেগৰী ক'ৰ্ছ', আমেৰিকা যুক্তৰাষ্ট্ৰৰ কবি।
২০০৮ - মফিদা আহমেদ, ভাৰতীয় ৰাজনীতিক।
২০১০ - জ্যোতি বসু, আগশাৰী কমিউনিষ্ট নেতা তথা পশ্চিম বংগৰ প্ৰাক্তন মুখ্যমন্ত্ৰী।
২০১১ - এম. কে. বিনোদিনী দেৱী, ভাৰতীয় ঔপন্যাসিক, চুটিগল্প লেখক, নাট্যকাৰ তথা চিত্ৰনাট্যকাৰ।
২০১৪ - সুচিত্ৰা সেন, ভাৰতীয় অভিনেত্ৰী।
২০১৪ - ভূপতি চন্দ্ৰ ডেকা, অসমীয়া গণিতজ্ঞ।
২০২১ - ওস্তাদ গোলাম মুস্তাফা খান, ভাৰতীয় শাস্ত্ৰীয় সংগীতৰ হিন্দুস্তানী শাস্ত্ৰীয় সংগীত পৰম্পৰাৰ সংগীতজ্ঞ।
২০২২ - বিৰজু মহাৰাজ, ভাৰতৰ কথক নৃত্যৰ লক্ষ্ণৌ কালকা-বিন্দাদিন ঘৰানাৰ শিল্পী।

দিৱস

শিল্পী দিৱস (অসম, ভাৰত)।
ৰাষ্ট্ৰীয় দিৱস (মিনৰকা, স্পেইন)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
একিজিনো

একিজিনো (ইংৰাজী: Ekizino), যাক কিজিনো বুলিও কোৱা হয়, হৈছে উগাণ্ডাৰ দক্ষিণ-পশ্চিমাঞ্চলৰ কিগেজি অঞ্চলত বসবাস কৰা বাকিগা জনগোষ্ঠীৰ এটা পৰম্পৰাগত সামাজিক নৃত্য।

এই নৃত্যৰ উৎস অঞ্চলটোৰ পাহাৰীয়া ভৌগোলিক পৰিৱেশৰ সৈতে জড়িত, য’ত কৃষকসকলে কঠোৰ দিনটোৰ কামৰ পিছত শৰীৰ উষ্ণ কৰিব আৰু পেশী সজীৱ ৰাখিবলৈ জঁপিওৱা-ভিত্তিক চলন ব্যৱহাৰ কৰে। একিজিনো নৃত্য অত্যন্ত শক্তি আৰু উদ্যমেৰে পৰিবেশন কৰা হয়।

ইতিহাস

একিজিনো নৃত্যৰ গভীৰ ঐতিহাসিক পটভূমি আছে আৰু ই বাকিগা সংস্কৃতিৰ সৈতে ঘনিষ্ঠভাৱে সম্পৰ্কিত। এই নৃত্য বিভিন্ন সামাজিক আৰু সাংস্কৃতিক অনুষ্ঠানত পৰিবেশন কৰা হয়। বাকিগা জনগোষ্ঠীৰ মাজত ইয়াক এটা ৰাজকীয় আৰু সামূহিক নৃত্য হিচাপে গণ্য কৰা হয়। এই নৃত্য বিশেষকৈ আগতে কিগেজি জিলা নামে জনাজাত অঞ্চলত—বৰ্তমানৰ কাবালে, কানুঙ্গু, কিসোৰো আৰু ৰুকুঙ্গিৰি জিলাত—প্ৰচলিত।

পৰিবেশন

একিজিনো নৃত্যত পুৰুষ আৰু মহিলা দুয়ো অংশগ্ৰহণ কৰে আৰু তেওঁলোকে পৰম্পৰাগত বাকিগা পোছাক পৰিধান কৰে। এই নৃত্যত তীব্ৰ জঁপিওৱা আৰু ভৰিৰে মাটিত ঠেপা মৰাৰ দৰে চলন দেখা যায়, যিয়ে কৃষিকাজত নিয়োজিত বাকিগা লোকসকলৰ কঠোৰ পৰিশ্ৰমৰ প্ৰতীক হিচাপে বিবেচিত।

এই নৃত্য সাধাৰণতে বিবাহ, শস্যউৎসৱ আৰু অন্যান্য সামাজিক সমাৱেশত পৰিবেশন কৰা হয়।

সাংস্কৃতিক গুৰুত্ব

একিজিনো নৃত্য বাকিগা সমাজত গভীৰ সাংস্কৃতিক গুৰুত্ব বহন কৰে। ই বাকিগা লোকসকলৰ পৰিশ্ৰমী স্বভাৱ, ঐক্যবদ্ধতা আৰু দৃঢ়তাৰ শক্তিশালী প্ৰতীক। লগতে, এই নৃত্যৰ জৰিয়তে পৰম্পৰা আৰু সংস্কৃতি ভৱিষ্যৎ প্ৰজন্মলৈ স্থানান্তৰ কৰা হয়। এই নৃত্য বাকিগা সমাজৰ দৈনন্দিন জীৱন, পৰিশ্ৰম আৰু সামাজিক সম্পৰ্কৰ সৈতে গভীৰভাৱে জড়িত সাংস্কৃতিক প্ৰকাশ।

তথ্যসূত্ৰ

শ্ৰেণী:লোক-নৃত্য
হেৰাক্লিটাছ

হেৰাক্লিটাছ (; জন্ম: প্ৰায় ৫৩৫ খ্ৰীষ্টপূৰ্ব – মৃত্যু: ৪৭৫ খ্ৰীষ্টপূৰ্ব) প্ৰাচীন গ্ৰীক দাৰ্শনিক তেওঁ ইফিচৰ চহৰত বাস কৰিছিল৷ এইখন চহৰ এসময়ত পাৰ্চী সাম্ৰাজ্যৰ অংশ আছিল৷ হেৰাক্লিটাছৰ জীৱনৰ বিষয়ে বহুত কমেইহে জনা যায়। তেওঁ মাত্ৰ এখন গ্ৰন্থ লিখিছিল, যাৰ মাত্ৰ কেইটামান খণ্ডহে পোৱা যায়। তেওঁৰ বিষয়ে প্ৰায়বোৰ প্ৰাচীন কাহিনী পিছলৈ সংৰক্ষিত খণ্ডবোৰৰ ব্যাখ্যাৰ ভিত্তিত নিৰ্মাণ কৰা বুলি কোৱা হয়। তেওঁ নিঃসংগতা ৰোগৰ বলি হৈছিল।

উদ্ধৃতি

ভাগ্য বুলি বেলেগ এটা বস্তু নাই; মানুহৰ চৰিত্ৰই মানুহৰ নিয়তি।
সকলো সত্তা গতিশীল আৰু একোৱেই স্থিৰ হৈ নাথাকে৷
একেখন নদীত দুবাৰ খোজ ভৰি থোৱা নহয়৷
কালিৰ মানুহ আজিৰ মানুহ নহয়, এওঁলোক কাইলৈৰ মানুহ হৈ নুঠিব৷
কোনো মানুহে কেতিয়াও একেখন নদীত দুবাৰ ভৰি নিদিয়ে, কাৰণ সেইখন একেখন নদী নহয় আৰু তেওঁ একেজন মানুহ নহয়।
ডাঙৰ ফলাফলৰ বাবে ডাঙৰ উচ্চাকাংক্ষাৰ প্ৰয়োজন।
বহু জ্ঞানে মানুহক বুজাবুজিৰ শিক্ষা নিদিয়ে।
যদি আপুনি অপ্ৰত্যাশিত কথা আশা নকৰে তেন্তে আপুনি সেইটো বিচাৰি নাপাব, কাৰণ ইয়াক সন্ধান বা কোনো নিৰ্দিষ্ট পথৰ দ্বাৰা পোৱা নাযায়।
পৰিৱৰ্তনৰ বাহিৰে একোৱেই স্থায়ী নহয়।
ভাল চৰিত্ৰ এসপ্তাহ বা এমাহত গঠন নহয়। ই অলপ অলপকৈ, দিনক দিনে সৃষ্টি হয়। ভাল চৰিত্ৰ গঢ়ি তুলিবলৈ দীৰ্ঘদিনীয়া আৰু ধৈৰ্য্যশীল প্ৰচেষ্টাৰ প্ৰয়োজন।
সূৰ্য্যটো প্ৰতিদিনে নতুন।
চৰিত্ৰ হৈছে ভাগ্য।

উৎস

বাহ্যিক সংযোগ

Category:দাৰ্শনিক
Category:মৃত ব্যক্তি
সমষ্টিবাদী অৰ্থনীতি

সমষ্টিবাদী অৰ্থনীতি হ’ল অৰ্থনীতিৰ এটা ভাগ য’ত সামগ্ৰীক ভাৱে অৰ্থনীতিখন বা সমগ্ৰ অৰ্থনীতিখনৰ সমষ্টিবোৰৰ আচৰণ অধ্যয়ন কৰা হয়। সমাজৰ সমষ্টিগত অৰ্থনৈতিক বিষয়সমূহ, যেনে - সম্পূৰ্ণ নিয়োগ সমস্যা, সৰ্বমুঠ ৰাষ্ট্ৰীয় উৎপাদন, সামগ্ৰিক চাহিদা, সামগ্ৰিক যোগান, ৰাষ্ট্ৰীয় সঞ্চয় আৰু বিনিয়োগ ইত্যাদিৰ অধ্যয়নেই হৈছে সমষ্টিবাদী অৰ্থনীতি।

সংজ্ঞা

সমষ্টিবাদী অৰ্থনীতিৰ ইংৰাজী প্ৰতিশব্দ Macroeconomics (মেক্ৰইকনমিক্স) শব্দটো গ্ৰীক শব্দ ‘Makros’ (মেক্ৰছ) ৰ পৰা আহিছে যাৰ অৰ্থ হৈছে বৃহৎ বা ডাঙৰ।

সমষ্টিবাদী অৰ্থনীতিৰ সূত্ৰ হ’ল - “অৰ্থনৈতিক বিশ্লেষণৰ সেই ভাগকেই সমষ্টিবাদী অৰ্থনীতি বুলি ক’ব পাৰি, যি ভাগে এটা বিশেষ গোটৰ পৰিৱৰ্তে আটাইবোৰ গোটৰ অৰ্থনৈতিক আচৰণ একেলগে অধ্যয়ন কৰে।”

বিকল্প নাম

সমষ্টিবাদী অৰ্থনীতিক ‘আয় আৰু নিয়োগ তত্ত্ব’ বুলিও কোৱা হয়। যিহেতু ইয়াৰ সৰ্বাধিক গুৰুত্বপূৰ্ণ বিষয়সমূহ সমাজৰ আয় আৰু নিয়োগ নিৰ্ধাৰণৰ সৈতে জড়িত সেইবাবে ইয়াক ‘আয় আৰু নিয়োগ তত্ত্ব’ বুলিও অভিহিত কৰা হয়।

সমষ্টিবাদী অৰ্থনীতিৰ পৰিসৰ

সমষ্টিবাদী অৰ্থনীতিৰ পৰিসৰ অতি ব্যাপক। ইয়াৰ পৰিসৰখিনি ৰাষ্ট্ৰীয় আয়, উৎপাদন আৰু নিয়োগৰ স্তৰ নিৰ্ধাৰণ কৰা উপাদানবোৰৰ বিশ্লেষণ,বিতৰণ তত্ত্ব,অৰ্থনৈতিক উন্নয়ন আৰু ইয়াৰ দীৰ্ঘম্যাদী অৰ্জন পদ্ধতি,আন্তৰ্জাতিক বাণিজ্য তত্ত্ব, মুদ্ৰা, বাণিজ্য চক্ৰ আৰু মুদ্ৰাস্ফীতি বা মুদ্ৰা অৱক্ষয় আদিলৈ বিস্তৃত।

তথ্য সংগ্ৰহ

শ্ৰেণী:অৰ্থনীতি
শকুন্তলা পাৰাঞ্জপ্য

শকুন্তলা পাৰাঞ্জপ্য(; ১৭ জানুৱাৰী ১৯০৬ – ৩ মে' ২০০০) এগৰাকী ভাৰতীয় লেখিকা, অভিনেত্ৰী আৰু এগৰাকী বিশিষ্ট সমাজকৰ্মী। ১৯৫৮–৬৪ চনৰ ভিতৰত তেওঁ মহাৰাষ্ট্ৰ বিধান পৰিষদৰ সদস্য আছিল, আৰু ১৯৬৪–৭০ চনৰ ভিতৰত ৰাজ্যসভাৰ মনোনীত সদস্য হিচাপে কাৰ্যনিৰ্বাহ কৰিছিল। ১৯৯১ চনত ঔপনিৱেশিক আৰু উত্তৰ ঔপনিৱেশিক যুগত বিশেষকৈ পৰিয়াল পৰিকল্পনাৰ ক্ষেত্ৰত অগ্ৰণী কামৰ স্বীকৃতি হিচাপে তেওঁক ভাৰত গণৰাজ্যৰ তৃতীয় সৰ্বোচ্চ অসামৰিক বঁটা পদ্মভূষণ বঁটা প্ৰদান কৰা হয়।

জীৱন

শকুন্তলাই কেম্ব্ৰিজৰ নিউনহাম কলেজত গাণিতিক ট্ৰাইপ'ছৰ বাবে অধ্যয়ন কৰিছিল। ১৯৩০-৪০ৰ দশকত মাৰাঠী আৰু হিন্দী কিছুমান চিনেমাতো অভিনয় কৰিছিল। শকুন্তলাই মাৰাঠী ভাষাত বহুতো নাট,আৰু উপন্যাস ৰচনা কৰিছিল। তেওঁৰ কিছুমান কাম ইংৰাজীত কৰা হৈছিল। শকুন্তলাৰ মাৰাঠী কাহিনীৰ আধাৰত নিৰ্মিত এখন হিন্দী শিশু চিনেমা ‘য়েহ হায় চক্কড় বক্কড় বুম্বে ব’ ২০০৩ চনত মুক্তি লাভ কৰে। ৰাছিয়াৰ এগৰাকী চিত্ৰশিল্পী ইউৰা স্লেপটজফৰ সৈতে অলপ সময়ৰ বাবে শকুন্তলা বিবাহপাশত আবদ্ধ হয়। ১৯৩৮ চনত এই দম্পতীটোৰ কন্যা ছাই পাৰাঞ্জপ্যেৰ জন্ম হয়। ছাইৰ জন্মৰ কিছু সময়ৰ পিছতে তেওঁ ইউৰাৰ লগত বিবাহ বিচ্ছেদ কৰে আৰু ছাইক নিজৰ পিতৃৰ ঘৰতে ডাঙৰ-দীঘল কৰে। ছাই পাৰাঞ্জপ্য এগৰাকী হিন্দী চিনেমা পৰিচালক আৰু চিত্ৰনাট্যকাৰ। কমেডী আৰু শিশু চিনেমাৰ বাবে তেওঁ পৰিচিত। ১৯৯১ চনত ভাৰত চৰকাৰে শকুন্তলাক ঔপনিৱেশিক আৰু উত্তৰ ঔপনিৱেশিক যুগত বিশেষকৈ পৰিয়াল পৰিকল্পনাত তেওঁৰ উল্লেখযোগ্য অৱদানৰ স্বীকৃতি হিচাপে পদ্মভূষণ বঁটা প্ৰদান কৰে।

তথ্যচিত্ৰ

শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
শ্ৰেণী:পদ্মভূষণ বঁটা বিজয়ী
কুলম্ব

কুলম্ব (ইংৰাজী: Coulomb) হ'ল বৈদ্যুতিক আধানৰ এছ.আই.একক যাক C ৰে সূচোৱা হয়। চাৰ্লছ আগাষ্টিন ডি কুলম্বৰ নামেৰে এককটোৰ নামাকৰণ কৰা হৈছে।

সংজ্ঞা

শূন্যত ১ মিটাৰ দূৰত্বত ৰখা দুটা সমান আৰু একে জাতীয় আধানৰ মাজত ক্ৰিয়া কৰা স্থিতি বৈদ্যুতিক বল ৯ × ১০৯ নিউটন (9 × 109 N) হ'লে প্ৰতিটোৰ আধানক ১ কুলম্ব (1 C) বোলে। গাণিতিকভাৱে, , য'ত C আধান, A এম্পিয়াৰ আৰু s ছেকেণ্ড।

তথ্য সংগ্ৰহ

বাহ্যিক সংযোগ

শ্ৰেণী:ভৌতিক ৰাশি
শ্ৰেণী:জোখ-মাখৰ একক
শ্ৰেণী:এছ আই একক
এম. জয়শ্ৰী

এম. জয়শ্ৰী (ইংৰাজী: M. Jayashree; ১৯২১ – ২০০৬), এগৰাকী ভাৰতীয় অভিনেত্ৰী৷ তেওঁ মূলতঃ কানাড়া ছবিত অভিনয় কৰিছিল। ৰায়ৰা ছ'ছে (১৯৫৭), নাগাৰহাভু (১৯৭২), এৰাডু কানাছু আৰু শ্ৰী শ্ৰীনিবাস কল্যাণ আদি ছবিত কৰা সহযোগী চৰিত্ৰত অভিনয় কৰাৰ বাবে তেওঁ পৰিচিত।

এম. জয়শ্ৰীক বিশেষভাবে ‘ৰূপালী পৰ্দাৰ আম্মা’ বুলি কোৱা হৈছিল। ১৯৭০ চনত অমৰ ভাৰতী ছবিত অভিনয় কৰি তেওঁ কৰ্ণাটক ৰাজ্যিক চলচ্চিত্ৰৰ শ্ৰেষ্ঠ সহযোগী অভিনেত্ৰী বঁটা লাভ কৰে।

কৰ্মজীৱন

তামিল ছবি বাজিভিল থিৰুনালত অভিনয় কৰাবলৈ ষ্টুডিঅ’ৰ মালিকৰ ভগ্নী দেৱীয়ে জয়শ্ৰীক তামিলনাডুৰ পক্ষীৰাজ ষ্টুডিঅ’লৈ আনিছিল। তামিল ছবিত অভিনয়ৰ বাবে জয়শ্ৰীৰ সুবিধা দিয়া হৈছিল।

১৯৪৯ চনত লোককথাৰ আধাৰত নিৰ্মিত প্ৰথম কানাড়া চলচ্চিত্ৰ বুলি গণ্য কৰা নাগকন্নিকাত নায়িকা হিচাপে অভিনয় কৰিছিল। ১৯৫১ চনত তেওঁ তিলোত্তমে ছবিৰ নাম ভূমিতাক অভিনয় কৰে। পৰবৰ্তী সময়ত তেওঁ ড° ৰাজকুমাৰ, কল্যাণ কুমাৰ, বিষ্ণুবৰ্ধন, অম্বৰীশ, বাঘ প্ৰভাকৰ, ৰাজেশ, গংগাধৰ, শ্ৰীনাথ আৰু অন্য বহুতো ছবিত মাতৃ, শাহু, খুৰী আদি চৰিত্ৰত অভিনয় কৰিবলৈ আৰম্ভ কৰে। পাঁচ দশকজোৰা অভিনয় জীৱনত জয়শ্ৰীয়ে ৪৫০ খনতকৈও অধিক ছবিত অভিনয় কৰিছিল।

মৃত্যু

নব্বৈৰ দশকত জয়শ্ৰীয়ে মাত্ৰ দুখন ছবিতহে অভিনয় কৰিছিল। তেওঁৰ শেষৰখন মুক্তি পোৱা ছবি আছিল সাবিৰা মেটিলু, যিখন পুট্টানা কনাগালৰ এখন অসমাপ্ত ছবি আৰু কে.এছ.এল.স্বামীয়ে সমাপ্ত কৰিছিল।

জয়শ্ৰীয়ে জীৱনৰ শেষ বছৰবোৰ মহীশূৰৰ বৃদ্ধাশ্ৰম শ্ৰী বাসৱী শান্তিধমাত কটায়। ২০০৬ চনৰ ২৯ অক্টোবৰত পুৱাই হৃদ ৰোগত আক্ৰান্ত হৈ তেওঁৰ মৃত্যু হয়।

সন্মান

১৯৭০-৭১ - ‛অমৰ ভাৰতী’ ছবিৰ বাবে কৰ্ণাটক ৰাজ্যিক চলচ্চিত্ৰৰ শ্ৰেষ্ঠ সহযোগী অভিনেত্ৰী বঁটা।

তথ্য সংগ্ৰহ

শ্ৰেণী:ভাৰতীয় অভিনয় শিল্পী